Eyn Îsa de bi şîarê 'Serra serkewtişî de bêrê cengê azadîye' Newroze ameye fîrazkerdene. Şayîya Newroze hetê Komîteya Ciwanan a Meclîsê Girê Sipî ra amade bîye û bi seyan roniştoxî tewrê şayîye bîyî.
Şayîye de verî adirê Newroze ame tavistene, dima Hetkarê Hemserekîya Mexlîsê Girê Sipî Sebrî Neboyî girse selam kerd. Şayîye de Koma Hîlala Zêrîn a Stranan, koma Şehîd Yekta, Koma dibistana Şehîd Îsmaîl El Hemed, di komanê folklorî hunerê xo pêşkêş kerdî.
